CELEX: 32010D0801
Language: fi
Date: 2010-12-22 00:00:00
Title: Neuvoston päätös 2010/801/YUTP, annettu 22 päivänä joulukuuta 2010 , Norsunluurannikkoon kohdistuvien rajoittavien toimenpiteiden jatkamisesta annetun neuvoston päätöksen 2010/656/YUTP muuttamisesta

23.12.2010   
            
            
               FI
            
            
               Euroopan unionin virallinen lehti
            
            
               L 341/45
            
         NEUVOSTON PÄÄTÖS 2010/801/YUTP,
   annettu 22 päivänä joulukuuta 2010,
   Norsunluurannikkoon kohdistuvien rajoittavien toimenpiteiden jatkamisesta annetun neuvoston päätöksen 2010/656/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto hyväksyi 29 päivänä lokakuuta 2010 päätöksen 2010/656/YUTP Norsunluurannikkoon kohdistuvien rajoittavien toimenpiteiden jatkamisesta (1).
            
         
               (2)
            
            
               Joulukuun 13 päivänä 2010 neuvosto korosti 31 päivänä lokakuuta ja 28 päivänä marraskuuta 2010 järjestettyjen presidentinvaalien merkitystä rauhan ja vakauden palauttamiselle Norsunluurannikolla ja totesi, että Norsunluurannikon kansan vapaasti ilmaisemaa tahtoa on ehdottomasti kunnioitettava.
            
         
               (3)
            
            
               Neuvosto päätti lisäksi hyväksyä rajoittavia toimenpiteitä, jotka kohdistetaan rauhanprosessia ja kansallista sovintoprosessia vastustaviin ja erityisesti vaaliprosessin asianmukaista loppuun saattamista uhkaaviin henkilöihin,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/656/YUTP seuraavasti:
   
               1)
            
            
               Korvataan 4 artikla seuraavasti:
               ”4 artikla
               1.   Jäsenvaltioiden on toteutettava tarvittavat toimenpiteet estääkseen seuraavien henkilöiden pääsyn alueelleen tai kulkemisen alueensa kautta:
               
                           a)
                        
                        
                           liitteessä I tarkoitetut pakotekomitean nimeämät henkilöt, jotka ovat uhka Norsunluunrannikon rauhanprosessille ja kansalliselle sovintoprosessille, erityisesti henkilöt, jotka haittaavat Linas-Marcoussis’n sopimuksen ja Accra III -sopimuksen täytäntöönpanoa, sekä kaikki muut henkilöt, joiden on asiaankuuluvien tietojen perusteella todettu olevan vastuussa vakavista ihmisoikeuksien tai kansainvälisen humanitaarisen oikeuden rikkomisista Norsunluurannikolla tai jotka julkisesti yllyttävät vihaan ja väkivaltaan taikka joiden pakotekomitea toteaa rikkovan YK:n turvallisuusneuvoston päätöslauselman 1572 (2004) 7 kohdassa määrättyjä toimenpiteitä;
                        
                     
                           b)
                        
                        
                           liitteessä II tarkoitetut henkilöt, joita ei mainita liitteessä I olevassa luettelossa ja jotka vastustavat rauhanprosessia ja kansallista sovintoprosessia ja jotka erityisesti uhkaavat vaaliprosessin asianmukaista loppuun saattamista.
                        
                     2.   Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.
               3.   Edellä olevaa 1 kohdan a alakohtaa ei sovelleta, jos pakotekomitea katsoo, että
               
                           a)
                        
                        
                           matkustaminen on perusteltua kiireellisistä humanitaarisista syistä, uskontoon liittyvät velvoitteet mukaan lukien;
                        
                     
                           b)
                        
                        
                           poikkeus edistää YK:n turvallisuusneuvoston päätöslauselmien tavoitteiden saavuttamista rauhan ja kansallisen sovinnon toteutumiseksi Norsunluurannikolla ja vakauden saavuttamiseksi alueella.
                        
                     4.   Edellä oleva 1 kohta ei vaikuta tapauksiin, joissa jokin kansainvälisen oikeuden velvoite sitoo jäsenvaltiota, etenkin:
               
                           i)
                        
                        
                           kansainvälisen hallitustenvälisen järjestön isäntämaana;
                        
                     
                           ii)
                        
                        
                           Yhdistyneiden kansakuntien koolle kutsuman tai sen suojeluksessa järjestettävän kansainvälisen konferenssin isäntämaana;
                        
                     
                           iii)
                        
                        
                           erioikeuksia ja vapauksia edellyttävän monenvälisen sopimuksen nojalla;
                        
                     
                           iv)
                        
                        
                           Pyhän istuimen (Vatikaanivaltion) ja Italian välillä vuonna 1929 tehdyn sopimuksen (lateraanisopimus) perusteella.
                        
                     5.   Edellä olevan 4 kohdan katsotaan koskevan myös tapauksia, joissa jäsenvaltio toimii Euroopan turvallisuus- ja yhteistyöjärjestön (Etyj) isäntämaana.
               6.   Neuvostolle on asianmukaisesti ilmoitettava kaikista tapauksista, joissa jäsenvaltio myöntää poikkeuksen 4 tai 5 kohdan nojalla.
               7.   Jäsenvaltiot voivat myöntää poikkeuksia 1 kohdan b alakohdassa säädetyistä toimenpiteistä, jos matkustaminen on perusteltua kiireellisistä humanitaarisista syistä tai osallistumiseksi sellaisiin hallitustenvälisiin kokouksiin, Euroopan unionin järjestämät tai Etyjin puheenjohtajavaltiona toimivan jäsenvaltion isännöimät kokoukset mukaan lukien, joissa käydään demokratiaa, ihmisoikeuksia ja oikeusvaltiota Norsunluurannikolla välittömästi edistävää poliittista vuoropuhelua.
               8.   Jäsenvaltion, joka haluaa myöntää 7 kohdassa tarkoitettuja poikkeuksia, on ilmoitettava siitä neuvostolle kirjallisesti. Poikkeus katsotaan myönnetyksi, jollei yksi tai useampi neuvoston jäsen vastusta sitä kirjallisesti kahden työpäivän kuluessa ehdotettua poikkeusta koskevan ilmoituksen vastaanottamisesta. Jos yksi tai useampi neuvoston jäsen vastustaa poikkeuksen myöntämistä, neuvosto voi määräenemmistöllä päättää myöntää ehdotetun poikkeuksen.
               9.   Jos jäsenvaltio 4, 5 ja 7 kohdan nojalla sallii liitteissä I tai II tarkoitettujen henkilöiden pääsyn alueelleen tai kulkemisen alueensa kautta, tämä lupa rajoittuu ainoastaan siihen tarkoitukseen, johon se on myönnetty, ja niihin henkilöihin, joita se koskee.”
            
         
               2)
            
            
               Korvataan 5 artiklan 1 kohta seuraavasti:
               ”1.   Jäädytetään kaikki varat ja taloudelliset resurssit, jotka ovat pakotekomitean 4 artiklan 1 kohdan a alakohdan mukaisesti nimeämien henkilöiden tai yhteisöjen suorassa tai välillisessä omistuksessa tai määräysvallassa tai pakotekomitean nimeämien, näiden henkilöiden tai yhteisöjen tai muiden henkilöiden puolesta tai johdolla toimivien henkilöiden suoraan tai välillisesti omistamien tai määräysvallassa olevien yhteisöjen hallussa.
               Ensimmäisessä alakohdassa tarkoitetut henkilöt luetellaan liitteessä I.”
            
         
               3)
            
            
               Korvataan 6 artikla seuraavasti:
               ”6 artikla
               1.   Neuvosto laatii liitteessä I olevan luettelon ja muuttaa sitä joko Yhdistyneiden kansakuntien turvallisuusneuvoston tai pakotekomitean päätösten mukaisesti.
               2.   Neuvosto laatii liitteessä II olevan luettelon sekä muuttaa sitä jonkin jäsenvaltion tai unionin ulkoasioiden ja turvallisuuspolitiikan korkean edustajan ehdotuksen perusteella.”
            
         
               4)
            
            
               Korvataan 7 artikla seuraavasti:
               ”7 artikla
               1.   Jos turvallisuusneuvosto tai pakotekomitea nimeää henkilön tai yhteisön, neuvosto sisällyttää tällaisen henkilön tai yhteisön liitteessä I olevaan luetteloon.
               2.   Jos neuvosto päättää kohdistaa henkilöön tai yhteisöön 4 artiklan 1 kohdan b alakohdassa tarkoitettuja toimenpiteitä, se muuttaa liitettä II vastaavasti.
               3.   Neuvosto antaa päätöksensä ja luetteloon merkitsemisen perustelut tiedoksi asianomaiselle henkilölle tai yhteisölle joko suoraan, jos osoite on tiedossa, tai julkaisemalla ilmoituksen ja antaa kyseiselle henkilölle tai yhteisölle mahdollisuuden esittää huomautuksia.
               4.   Jos huomautuksia tehdään tai jos esitetään olennaista uutta näyttöä, neuvosto tarkastelee päätöstään uudelleen ja ilmoittaa asiasta asianomaiselle henkilölle tai yhteisölle.”
            
         
               5)
            
            
               Korvataan 8 artikla seuraavasti:
               ”8 artikla
               1.   Liitteissä I ja II ilmoitetaan henkilöiden ja yhteisöjen luetteloon merkitsemisen perusteet, jotka liitteen I osalta on toimittanut turvallisuusneuvosto tai pakotekomitea.
               2.   Liitteet I ja II sisältävät myös sellaiset turvallisuusneuvoston tai pakotekomitean liitteen I osalta toimittamat tiedot, jotka ovat tarpeen asianomaisten henkilöiden tai yhteisöjen tunnistamiseksi, jos nämä tiedot ovat saatavilla. Henkilöiden osalta tällaisia tietoja voivat olla nimi, peitenimet mukaan lukien, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, ja työtehtävä tai ammatti. Yhteisöjen osalta tällaisia tietoja voivat olla nimi, rekisteröintiaika ja -paikka, rekisterinumero ja toimipaikka. Liitteessä I mainitaan myös päivä, jona turvallisuusneuvosto tai pakotekomitea on nimennyt henkilön tai yhteisön.”
            
         
               6)
            
            
               Korvataan 10 artikla seuraavasti:
               ”10 artikla
               1.   Tämä päätös tulee voimaan päivänä, jona se hyväksytään.
               2.   Tarvittaessa sitä tarkistetaan tai muutetaan tai se kumotaan asiaa koskevien Yhdistyneiden kansakuntien turvallisuusneuvoston päätösten mukaisesti.
               3.   Edellä 4 artiklan 1 kohdan b alakohdassa tarkoitettuja toimenpiteitä tarkistetaan säännöllisin väliajoin ja vähintään 12 kuukauden välein. Niiden soveltaminen lopetetaan kyseessä olevien henkilöiden ja yhteisöjen osalta, jos neuvosto päättää 6 artiklan 2 kohdassa tarkoitettua menettelyä noudattaen, että niiden soveltamisen edellytykset eivät enää täyty.”
            
         2 artikla
   Päätöksen 2010/656/YUTP liitteestä tulee liite I, ja sen otsikko korvataan seuraavasti:
   
   3 artikla
   Lisätään tämän päätöksen liite päätöksen 2010/656/YUTP liitteeksi II.
   4 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 22 päivänä joulukuuta 2010.
      
         
            Neuvoston puolesta
         
         
            Puheenjohtaja
         
         S. VANACKERE
      
   
   
      (1)  EUVL L 285, 30.10.2010, s. 28.
   LIITE
   
      
         ”LIITE II
         
            4 artiklan 1 kohdan b alakohdassa tarkoitettujen henkilöiden luettelo
         
         
                      
                  
                  
                     Nimi
                     (ja mahdolliset peitenimet)
                  
                  
                     Tunnistamistiedot
                  
                  
                     Perusteet
                  
               
                     1.
                  
                  
                     Pascal Affi N’Guessan
                  
                  
                     Synt.aika: 1.1.1953, Synt.paikka: Bouadikro;
                     Passin nro: PD-AE 09DD00013.
                  
                  
                     Norsunluurannikon kansanrintaman (FPI) pääsihteeri, entinen pääministeri.
                     Esittänyt radikaaleja näkemyksiä ja levittänyt aktiivisesti vääriä tietoja
                     Väkivaltaan yllyttäminen.
                  
               
                     2.
                  
                  
                     Everstiluutnantti Nathanaël Ahouman Brouha
                  
                  
                     Synt.aika: 6.6.1960.
                  
                  
                     Tasavallan presidentin turvallisuusryhmittymän (GSPR) komentaja.
                     Osallistui tukahduttamistoimiin 25.3.2004.
                     
                        Escadrons de la mort -liikkeen jäsen.
                  
               
                     3.
                  
                  
                     Gilbert Marie Aké N'Gbo
                  
                  
                     Synt.aika: 8.10.1955, Synt.paikka: Abidjan
                     Passin nro: 08 AA 61107
                  
                  
                     Väitetty pääministeri ja suunnittelu- ja kehitysministeri
                  
               
                     4.
                  
                  
                     Pierre Israël Amessan Brou
                  
                  
                      
                  
                  
                     Norsunluurannikon radio- ja televisioyhtiön (RTI) pääjohtaja.
                     Vastaa väärien tietojen levittämiskampanjasta.
                  
               
                     5.
                  
                  
                     Frank Anderson Kouassi
                  
                  
                      
                  
                  
                     Audiovisuaaliviestinnän kansallisen neuvoston puheenjohtaja (CNCA).
                     Osallistunut aktiivisesti väärien tietojen levittämiskampanjaan.
                  
               
                     6.
                  
                  
                     Nadiana Bamba
                  
                  
                     Synt.aika: 13.6.1974, Synt.paikka: Abidjan
                     Passin nro: PD - AE 061 FP 04
                  
                  
                     Lehdistöryhmän ”Le temps Notre voie” johtaja.
                     Vastaa väärien tietojen levittämistä ja yhteisöjen väliseen vihaan ja väkivaltaan yllyttämistä koskevasta kampanjasta.
                  
               
                     7.
                  
                  
                     Kadet Bertin
                  
                  
                     Synt.aika n. 1957, Synt.paikka: Mama.
                  
                  
                     Laurent Gbagbon turvallisuusneuvonantaja.
                     Vastaa aseiden laittomasta kaupasta ”presidenttiä” varten.
                  
               
                     8.
                  
                  
                     Kenraali Dogbo Blé
                  
                  
                     Synt.aika: 2.2.1959 Synt.paikka: Daloa.
                  
                  
                     Tasavaltalaiskaartin päällikkö.
                     Osallistui hyökkäykseen 4.–6.11.2004 ja sitä seuranneiden päivien tapahtumiin Abidjanissa. Escadrons de la mort -liikkeen jäsen.
                     Osallistunut kansanliikkeiden tukahduttamiseen.
                  
               
                     9.
                  
                  
                     Paul Antoine Bohoun Bouabré
                  
                  
                     Synt.aika: 9.2.1957 Synt.paikka: Issia
                     Passin nro: PD AE 015 FO 02
                  
                  
                     Entinen suunnittelu- ja kehitysministeri.
                  
               
                     10.
                  
                  
                     Aliprefekti Oulaï Delefosse
                  
                  
                      
                  
                  
                     Lima-joukkojen entinen yhteysupseeri.
                     Vastaa isänmaallisesta vastarintaliikkeestä ”Union patriotique pour la résistance du Grand Ouest” (UPRGO).
                     Vastaa LICORNE-joukkojen sotilaisiin kohdistuneista uhkauksista.
                     Osallistunut liberialaisten palkkasotureiden rekrytointiin.
                     Gbagbo-myönteisen miliisin päällikkö.
                     Osallistunut julmuuksiin.
                  
               
                     11.
                  
                  
                     Amiraali Vagba Faussignau
                  
                  
                     Synt.aika: 31.12.1954 Synt.paikka: Bobia.
                  
                  
                     Norsunluurannikon merivoimien päällikkö - varaesikuntapäällikkö.
                  
               
                     12.
                  
                  
                     Pastori Gammi
                  
                  
                      
                  
                  
                     Norsunluurannikon länsiosan vapauttamista ajavan liikkeen (MILOCI) johtaja.
                     Osallistui Logoualén iskuun (28.2.2005).
                     Osallistui etnisiin vähemmistöihin maan länsiosassa marras-joulukuussa 2010 kohdistuneisiin julmuuksiin.
                  
               
                     13.
                  
                  
                     Laurent Gbagbo
                  
                  
                     Synt.aika: 31.5.1945 Synt.paikka: Gagnoa
                  
                  
                     Väitetty tasavallan presidentti
                  
               
                     14.
                  
                  
                     Simone Gbagbo
                  
                  
                     Synt.aika: 20.6.1949 Synt.paikka: Moossou
                  
                  
                     Laurent Gbagbon puoliso.
                     Norsunluurannikon kansanrintaman (FPI) ryhmän puheenjohtaja kansalliskokouksessa. Epäillään pitävän yllä uskonnollis-poliittisia rinnakkaisverkostoja, jotka vastustavat kansainvälisiä päätöslauselmia.
                  
               
                     15.
                  
                  
                     Kenraali Guiai Bi Poin
                  
                  
                     Synt.aika: 31.12.1954 Synt.paikka: Gounela.
                  
                  
                     Turvallisuusoperaatioesikunnan (Centre de Commandement des Opérations de Sécurité, CECOS) päällikkö.
                     Osallistui tukahduttamistoimiin maaliskuussa 2004.
                     Osallistui Hôtel Ivoire -hotellin tapahtumiin (marraskuussa 2004).
                     Osallistui kansanliikkeiden tukahduttamiseen helmikuussa, marraskuussa ja joulukuussa 2010.
                  
               
                     16.
                  
                  
                     Denis Maho Glofiei
                  
                  
                     Synt.paikka: Val de Marne
                  
                  
                     Vastaa vapautusliikkeestä Front de libération du Grand Ouest (FLGO).
                     Gbagbo-myönteisen miliisin päällikkö.
                     Osallistunut julmuuksiin.
                  
               
                     17.
                  
                  
                     Kapteeni Anselme Séka Yapo
                  
                  
                     Synt.aika: 2.5.1973 Synt.paikka: Adzopé
                  
                  
                     Simone Gbagbon henkivartija.
                     
                        Escadrons de la mort -liikkeen jäsen. Osallistunut julmuuksiin ja murhiin.
                  
               
                     18.
                  
                  
                     Désiré Tagro
                  
                  
                     Synt.aika: 27.1.1959 Synt.paikka: Issia
                     Passin nro: PD - AE 065FH08.
                  
                  
                     Väitetty sisäministeri, ”presidentin” kansliapäällikkö.
                     Osallistunut kansanliikkeiden väkivaltaiseen tukahduttamiseen helmikuussa, marraskuussa ja joulukuussa 2010.
                  
               
                     19.
                  
                  
                     Paul Yao N'Dré
                  
                  
                     Synt.aika: 29.12.1956.
                  
                  
                     Perustuslakineuvoston puheenjohtaja.
                     Julisti tietoisesti lainvoimaiseksi väärät tulokset presidentinvaaleissa 31.10. ja 28.11.2010.”